钦定古今图书集成/明伦汇编/官常典/第366卷 > 宋
## 钦定古今图书集成/明伦汇编/官常典/第366卷 > 宋

宋仍汉，晋设廷尉丞、正、监、评、博士各一人。

按：《宋书百官志》：“廷尉一人，丞一人，掌刑辟。凡狱必质
之朝廷，与众共之之义，兵狱同制，故曰廷尉。”舜摄帝
位，咎繇作士，即其任也。周时大司寇为秋官，掌邦刑。
秦为廷尉。汉景帝中六年，更名大理，武帝建元四年，
复为廷尉。哀帝元寿元年，复为大理，汉东京初复为
廷尉。

廷尉，正一人。

廷尉监一人。正监并秦官，本有左、右监。汉光武省右，
犹云“左监。”魏、晋以来直云“监。”

廷尉评一人。汉宣帝地节三年，初置左、右评。汉光武
省右，犹云“左评。”魏晋以来，直云评、正、监、评，并以下官。
《礼敬》廷尉卿、正、监，秩千石；评，六百石。《廷尉律》博士一
人。魏武初建，魏国置。